NASA oē-chheⁿ tô͘
*Moai*, lâng-hêng ê chio̍h-tiau
**Koh-oa̍h-cheh-tó**, chāi-tē ê goân-chū-bîn kiò i chò **Rapa Nui** (goân-miâ **Te pito o te henua**), sī 1-ê tī tang Thài-pêng-iûⁿ ê ko͘-tó, siāng kīn koh ū tòa lâng ê lio̍k-tē sī Pitcairn Kûn-tó (2,075 km hn̄g), lī Lâm Bí-chiu tāi-lio̍k 3,515 km hn̄g. Che sī Polynesia lâng siāng tang ê si̍t-bîn-tē. Chèng-tī-siōng Rapa Nui sio̍k-î Chile, Se-pan-gâ miâ kiò-chò **Isla de Pascua** (**Koh-oa̍h-cheh-tó**). 

Koh-oa̍h-cheh-tó ê kī-hêng chio̍h-tiau (*moai*) sè-kài chhut-miâ.

Tē-lí
-----

Koh-oa̍h-cheh-tó tī 27°09′ S 109°25′ W, bīn-chek 163.6 km², sī 1-ê saⁿ-kak-hêng, múi-1-ê kak sī 1-ê tùi hái-té thóng--chhut-lâi ê hóe-soaⁿ niá-thâu, miâ hō Poike (tang-lâm kak), Rano Kau (sai-lâm kak), Terevaka (pak kak). Poike siāng kó͘, Terevaka siāng sin. Terevaka tī 20-bān nî-chêng po̍k-hoat, lâu--chhut-lâi ê ko khàm kòe piáu-bīn 95% ê bīn-chek. Lâng iáu-bōe si̍t-bîn Rapa Nui chìn-chêng chiah-ê hoé-soaⁿ tō í-keng tiāⁿ--khì.

Koh-oa̍h-cheh-tó tē-hêng bô chhiūⁿ Hawai‘i a̍h-sī chi̍t-kóa-á Polynesia si̍t-bîn-tē ū ko-soaⁿ ū soaⁿ-kok. Ūn-su lī-piān.

Seng-thài
---------

Hiān-tāi ê Koh-oa̍h-cheh-tó piáu-bīn bē-su 1 tè chháu-po͘, téng-bīn hán-tit ū chhiū-á. Chāi-tē iá-seng ê si̍t-bu̍t kan-taⁿ ū 48 chióng, kî-tiong siāng tōa-châng--ê sī *toromiro*-chhiū (*Sophora toromiro*), chhun--ê chú-iàu sī chháu-á lūi. Hoe-hún hun-sek chèng-bêng kó͘-chá-kó͘-chá tó-siōng ū 1-phiàn a-jia̍t-tài sim-lîm, pau-koah hiān-chāi tó-siōng bô-tè-chhōe--ê tōa-châng chhiū (*palm*, *Alphitonia* cf. *zizyphoides*, *Elaeocarpus rarotongensis* téng-téng). Hiah-ê chhiū āu--lâi chhò-tiāu chè-chō chûn-á, chò jiân-liāu, téng-téng.

Khó-kó͘ hoat-hiān éng-kòe ū 6 chióng í-siōng ê chāi-tē lio̍k-tē chiáu-á kap 25-gōa-chióng hái-chiáu. In-ūi Rapa Nui pún-té oân-choân bô thian-jiân ê lia̍h-chia̍h tōng-bu̍t, tó-siōng ê khoân-kéng tùi chiáu-lūi chin iú-lī. Kīn-hái ê hî bô chē.

Lâng āu--lâi tòa ke, niáu-chhí lâi kàu tó-siōng. Sui-bóng niáu-chhí sī bô-tiuⁿ-tî chài--kòe-lâi-ê, āu--lâi mā chiâⁿ-chò tong-tē ê chia̍h-mi̍h chi-it.

Le̍k-sú
-------

Pian-chi̍p tiong *Chit pha iáu-bōe ū lâng siá. Chhiáⁿ tàu pó͘-chhiong lōe-iông.*

Jîn-kháu
--------

Hiān-tāi ê Koh-oa̍h-cheh-tó jîn-kháu 3,791 ê (2002 ke-kah), chú-iàu tī hú-siâⁿ Hanga Roa. Kīn-lâi tùi tāi-lio̍k lâi ê Chile-lâng jú lâi jú chē. Le̍k-sú-siōng chāi-tē jîn-kháu piàn-tōng chin chē. Gōa-tē-lâng tòa--lâi ê thoân-jiám-pēⁿ bat kúi-nā-pái ín-khí tōa chai-lān.

Kó͘-chek
--------

300 ê *ahu*.

Chham-khó chu-liāu
------------------

* Diamond, Jared. *Collapse: How Societies Choose to Fail or Succeed.* Penguin Books: 2005. ISBN 0-14-303655-6.

Gōa-pō͘ liân-kiat
-----------------

|  |  |
| --- | --- |
|  | Tī Wikimedia Commons téng ê siong-koan tóng-àn: ***Easter Island*** |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * hián
* lūn
* pian
Tāi-iûⁿ-chiu ê kok-ka kap i-lāi-tē |
| --- |
|  |
| Chú-khoân kok-ka | 

|  |  |
| --- | --- |
| Si̍t-thé | Ò-chiu · Micronesia Liân-pang · Fiji · Kiribati · Marshall Kûn-tó · Nauru · New Zealand · Palau · Papua New Guinea · Samoa · Só͘-lô-bûn Kûn-tó · Tonga · Tuvalu · Vanuatu |
|  |
| Pō͘-hūn | Koh-oa̍h-cheh-tó / Juan Fernández Kûn-tó (Chile) · Sai Papua / Papua (Ìn-nî) · Ogasawara (Ji̍t-pún) · Hawaii / Palmyra Khoân-chiau (Bí-kok) |

 |  |
|  |
| New Zealand ê liân-hē-pang | Niue · Cook Kûn-tó |
|  |
| I-lāi-tē | 

|  |  |
| --- | --- |
| Ò-chiu | Ashmore kap Cartier Kûn-tó · Cocos (Keeling) Kûn-tó · Norfolk-tó · San-ô͘-hái-tó · Sèng-tàn-tó |
|  |
| Bí-kok | Bí-kok léng Samoa · Baker-tó · Guam · Howland-tó · Jarvis-tó · Johnston Khoân-chiau · Kingman-chiau · Midway Khoân-chiau · Pak Mariana Kûn-tó · Wake-tó |
|  |
| Kî-thaⁿ | Hoat-kok léng Polynesia / New Caledonia / Wallis kap Futuna (Hoat-kok) · Tokelau (New Zealand) · Pitcairn Kûn-tó (Liân-ha̍p Ông-kok) |

 |

 |

|  |  |  |
| --- | --- | --- |
| 

|  |  |
| --- | --- |
| Sìn-kù khòng-chè | 
* WorldCat Identities
* VIAF: 242535628
* GND: 4044035-7
* SUDOC: 027252310
* BNF: cb11933548k (data)
* NKC: ge136505
* BNE: XX450847

 |

 |